CELEX: 32017D1545
Language: fi
Date: 2017-09-13 00:00:00
Title: Euroopan parlamentin ja neuvoston päätös (EU) 2017/1545, annettu 13 päivänä syyskuuta 2017, Euroopan kulttuuripääkaupunkeja koskevasta unionin toiminnasta vuosiksi 2020–2033 annetun päätöksen N:o 445/2014/EU muuttamisesta (ETA:n kannalta merkityksellinen teksti. )

15.9.2017   
            
            
               FI
            
            
               Euroopan unionin virallinen lehti
            
            
               L 237/1
            
         EUROOPAN PARLAMENTIN JA NEUVOSTON PÄÄTÖS (EU) 2017/1545,
   annettu 13 päivänä syyskuuta 2017,
   Euroopan kulttuuripääkaupunkeja koskevasta unionin toiminnasta vuosiksi 2020–2033 annetun päätöksen N:o 445/2014/EU muuttamisesta
   (ETA:n kannalta merkityksellinen teksti)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen ja erityisesti sen 167 artiklan,
   ottavat huomioon Euroopan komission ehdotuksen,
   sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
   ovat kuulleet alueiden komiteaa,
   noudattavat tavallista lainsäätämisjärjestystä (1),
   sekä katsovat seuraavaa:
   
               (1)
            
            
               Euroopan parlamentin ja neuvoston päätöksen N:o 445/2014/EU (2) tavoitteena on suojella ja edistää Euroopan kulttuurien rikkautta ja monimuotoisuutta sekä korostaa niiden yhteisiä piirteitä ja samalla vahvistaa kansalaisten tunnetta kuulumisesta yhteiseen kulttuurialueeseen sekä siten edistää keskinäistä yhteisymmärrystä ja kulttuurien välistä vuoropuhelua sekä korostaa yhteistä kulttuuriperintöä. Päätöksen tavoitteena on myös edistää kulttuurin panosta kaupunkien, jotka voivat ottaa toimintaan mukaan ympäröivät alueensa, pitkän aikavälin kehitykseen niiden omien strategioiden ja painopisteiden mukaisesti älykkään, kestävän ja osallistavan kasvun tukemiseksi.
            
         
               (2)
            
            
               Euroopan kulttuuripääkaupungit auttavat merkittävällä tavalla edistämään unionin arvoja.
            
         
               (3)
            
            
               Kokemusten ja hyvien toimintatapojen vaihdon edistämiseksi olisi kannustettava edelleen entisten, nykyisten ja tulevien Euroopan kulttuuripääkaupunki -nimityksen haltijakaupunkien välisiin verkostumistoimiin.
            
         
               (4)
            
            
               Päätöksen N:o 445/2014/EU mukaan ainoastaan jäsenvaltion, ehdokasmaan tai mahdollisen ehdokasmaan kaupunki tai mainitussa päätöksessä säädetyin edellytyksin unioniin liittyvän maan kaupunki voi päästä mukaan unionin Euroopan kulttuuripääkaupungit -toimintaan, jäljempänä ’toiminta’.
            
         
               (5)
            
            
               Kulttuurisiteiden lujittamiseksi niiden Euroopan vapaakauppaliiton maiden, jotka ovat Euroopan talousalueesta tehdyn sopimuksen (3) sopimuspuolia, jäljempänä ’EFTA/ETA-maat’, ja unionin välillä toiminnan olisi oltava tietyin ehdoin avointa myös kyseisten maiden kaupungeille mainitun sopimuksen mukaisesti.
            
         
               (6)
            
            
               Toimintaan osallistuvien jäsenvaltioiden kaupunkien tasavertaisen kohtelun varmistamiseksi EFTA/ETA-maiden kaupungit saisivat kuitenkin osallistua vain yhteen kilpailuun päätöksen N:o 445/2014/EU kattamalla kaudella eli vuosina 2020–2033. Jäsenvaltioiden tasavertaisen kohtelun varmistamiseksi kukin EFTA/ETA-maa saisi nimityksen ainoastaan kerran kyseisen ajanjakson aikana samalla tavalla kuin ehdokasmaat ja mahdolliset ehdokasmaat.
            
         
               (7)
            
            
               Koska hakemuspyynnöt on julkaistava vähintään kuusi vuotta ennen nimitysvuotta, ehdokasmaan, mahdollisen ehdokasmaan tai EFTA/ETA-maan olisi isännöitävä Euroopan kulttuuripääkaupunki -tapahtumaa vuonna 2028 vuoden 2027 sijaan, jotta kyseiset maat voivat neuvotella osallistumisestaan Luova Eurooppa -ohjelmaa seuraavaan unionin kulttuuriohjelmaan vuosina 2021–2027.
            
         
               (8)
            
            
               Sen vuoksi päätöstä N:o 445/2014/EU olisi muutettava,
            
         OVAT HYVÄKSYNEET TÄMÄN PÄÄTÖKSEN:
   1 artikla
   Muutetaan päätös N:o 445/2014/EU seuraavasti:
   
               1)
            
            
               Muutetaan 3 artikla seuraavasti:
               
                           a)
                        
                        
                           korvataan 2 kohta seuraavasti:
                           ”2.   Nimityksen haltijakaupunkien lukumäärä tiettynä vuonna, jäljempänä ’nimitysvuosi’, on korkeintaan kolme.
                           Nimitys annetaan kunakin vuonna enintään yhdelle kaupungille kummastakin liitteessä olevassa kalenterissa, jäljempänä ’kalenteri’, esitetystä jäsenvaltiosta sekä asiaankuuluvina vuosina yhdelle Euroopan vapaakauppaliiton maan, joka on Euroopan talousalueesta tehdyn sopimuksen sopimuspuoli, jäljempänä ’EFTA/ETA-maa’, ehdokasmaan tai mahdollisen ehdokasmaan kaupungille taikka unioniin 5 kohdassa tarkoitettujen edellytysten mukaisesti liittyvän maan kaupungille.”;
                        
                     
                           b)
                        
                        
                           korvataan 4 kohta seuraavasti:
                           ”4.   Luova Eurooppa -ohjelmaan tai myöhempiin unionin kulttuuriohjelmiin 10 artiklan 2 kohdassa tarkoitettuna hakemuspyynnön julkaisupäivänä osallistuvien EFTA/ETA-maiden, ehdokasmaiden ja mahdollisten ehdokasmaiden kaupungit voivat hakea nimitystä yhdeksi vuodeksi osallistumalla liitteessä olevan kalenterin mukaisesti järjestettävään avoimeen kilpailuun.
                           EFTA/ETA-maiden, ehdokasmaiden ja mahdollisten ehdokasmaiden kaupungeilla on oikeus osallistua vain yhteen kilpailuun vuosina 2020–2033.
                           Kukin EFTA/ETA-maa, ehdokasmaa tai mahdollinen ehdokasmaa voi saada nimityksen ainoastaan kerran vuosina 2020–2033.”
                        
                     
         
               2)
            
            
               Muutetaan 10 artikla seuraavasti:
               
                           a)
                        
                        
                           korvataan otsikko seuraavasti:
                           ”Esivalinta ja valinta EFTA/ETA-maissa, ehdokasmaissa ja mahdollisissa ehdokasmaissa”;
                        
                     
                           b)
                        
                        
                           korvataan 1 kohta seuraavasti:
                           ”1.   Komissio vastaa kilpailun järjestämisestä kaupunkien välillä EFTA/ETA-maissa, ehdokasmaissa ja mahdollisissa ehdokasmaissa.”;
                        
                     
                           c)
                        
                        
                           korvataan 6 kohdan ensimmäinen alakohta seuraavasti:
                           ”6.   Raati laatii esivalinnan läpäisseiden ehdokaskaupunkien hakemuksista valintaraportin, jossa on suositus enintään yhden yhdessä EFTA/ETA-maassa, ehdokasmaassa tai mahdollisessa ehdokasmaassa sijaitsevan kaupungin nimeämisestä.”
                        
                     
         
               3)
            
            
               Korvataan 11 artiklan 2 kohta seuraavasti:
               ”2.   Kun on kyse EFTA/ETA-maista, ehdokasmaista ja mahdollisista ehdokasmaista, komissio nimeää asiaankuuluvina vuosina yhden kaupungin nimityksen haltijakaupungiksi asiantuntijaraadin valintaraportin sisältämien suositusten pohjalta ja ilmoittaa viimeistään neljä vuotta ennen nimitysvuotta kyseisestä nimeämisestä Euroopan parlamentille, neuvostolle ja alueiden komitealle.”
            
         
               4)
            
            
               Muutetaan 13 artikla seuraavasti:
               
                           a)
                        
                        
                           korvataan 2 kohdan toinen alakohta seuraavasti:
                           ”Asianomainen jäsenvaltio, EFTA/ETA-maa, ehdokasmaa tai mahdollinen ehdokasmaa voi nimetä tarkkailijan osallistumaan näihin kokouksiin.”;
                        
                     
                           b)
                        
                        
                           korvataan 3 kohdan toinen alakohta seuraavasti:
                           ”Raati toimittaa seurantaraporttinsa komissiolle, nimetyille kaupungeille ja niiden jäsenvaltioille sekä nimetyille kaupungeille ja asianomaiselle EFTA/ETA-maalle, ehdokasmaalle tai mahdolliselle ehdokasmaalle.”
                        
                     
         
               5)
            
            
               Korvataan liite tämän päätöksen liitteellä.
            
         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Strasbourgissa 13 päivänä syyskuuta 2017.
      
         
            Euroopan parlamentin puolesta
         
         
            Puhemies
         
         A. TAJANI
      
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  Euroopan parlamentin kanta, vahvistettu 13. kesäkuuta 2017 (ei vielä julkaistu virallisessa lehdessä), ja neuvoston päätös, tehty 17. heinäkuuta 2017.
   
      (2)  Euroopan parlamentin ja neuvoston päätös N:o 445/2014/EU, annettu 16 päivänä huhtikuuta 2014, Euroopan kulttuuripääkaupunkeja koskevasta unionin toiminnasta vuosiksi 2020–2033 ja päätöksen N:o 1622/2006/EY kumoamisesta (EUVL L 132, 3.5.2014, s. 1).
   
      (3)  EYVL L 1, 3.1.1994, s. 3.
   
      LIITE
      
         ”KALENTERI
      
      
                  2020
               
               
                  Kroatia
               
               
                  Irlanti
               
               
                   
               
            
                  2021
               
               
                  Romania
               
               
                  Kreikka
               
               
                  Ehdokasmaa tai mahdollinen ehdokasmaa
               
            
                  2022
               
               
                  Liettua
               
               
                  Luxemburg
               
               
                   
               
            
                  2023
               
               
                  Unkari
               
               
                  Yhdistynyt kuningaskunta
               
               
                   
               
            
                  2024
               
               
                  Viro
               
               
                  Itävalta
               
               
                  EFTA/ETA-maa, ehdokasmaa tai mahdollinen ehdokasmaa (1)
                  
               
            
                  2025
               
               
                  Slovenia
               
               
                  Saksa
               
               
                   
               
            
                  2026
               
               
                  Slovakia
               
               
                  Suomi
               
               
                   
               
            
                  2027
               
               
                  Latvia
               
               
                  Portugali
               
               
                   
               
            
                  2028
               
               
                  Tšekki
               
               
                  Ranska
               
               
                  EFTA/ETA-maa, ehdokasmaa tai mahdollinen ehdokasmaa
               
            
                  2029
               
               
                  Puola
               
               
                  Ruotsi
               
               
                   
               
            
                  2030
               
               
                  Kypros
               
               
                  Belgia
               
               
                  EFTA/ETA-maa, ehdokasmaa tai mahdollinen ehdokasmaa
               
            
                  2031
               
               
                  Malta
               
               
                  Espanja
               
               
                   
               
            
                  2032
               
               
                  Bulgaria
               
               
                  Tanska
               
               
                   
               
            
                  2033
               
               
                  Alankomaat
               
               
                  Italia
               
               
                  EFTA/ETA-maa, ehdokasmaa tai mahdollinen ehdokasmaa
               
            
         (1)  Edellyttäen, että tämä päätös tulee voimaan ennen kuin vuoden 2024 kilpailun hakemuspyyntö on määrä julkaista eli kuusi vuotta ennen nimitysvuotta.”